open-index/open-wikipedia-markdown huggingface dataset:
Christmas Time Is in the Air Again

**Christmas Time Is in the Air Again** הוא סינגל שיווקי, שהוקלט על ידי הזמרת-יוצרת האמריקאית מריה קארי, מתוך אלבום האולפן השלוש עשרה שלה, Merry Christmas II You. השיר יצא לאור ב-2 בדצמבר 2012, על ידי חברת התקליטים איילנד דאף ג'אם מיוזיק גרופ, כסינגל השיווקי הראשון מתוך האלבום.

השיר הגיע למקום הראשון במצעד השירים הדיגיטליים שבקוריאה הדרומית.

## רקע וכתיבה
השיר נכתב על ידי מריה קארי ומארק שיימן, הולחן על ידי קארי והופק על ידי קארי ושיימן גם כן. בנוסף לעובדה שזכה השיר להצלחה במצעד השירים הדיגיטליים שבקוריאה הדרומית, הוא גם זכה להצלחה במצעד ההורדות של המדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-4.6 מיליון השמעות.

## מיקומי שיא

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
אלכסיס רן

**אלכסיס רנה גלאבך** (באנגלית: **Alexis René Glabach**; נולדה ב-23 בנובמבר 1996), המוכרת בעיקר בשם **אלכסיס רן** (**Alexis Ren**), היא אושיית רשת, יזמית, שחקנית ודוגמנית אמריקאית.

## ראשית חייה
ב-23 בנובמבר 1996 נולדה רן בסנטה מוניקה, קליפורניה, ארצות הברית. היא גדלה שם עם שתי אחיותיה ואחיה הצעיר והתחנכה בחינוך ביתי.

## קריירה
בגיל 13 התגלתה רן והייתה לדוגמנית עבור חברת ברנדי מלוויל. היא הפכה לתופעה במדיה החברתית בגיל 15, כאשר תמונות שלה בבגד ים ביקיני שחור בבריכה הפכו לוויראליות בטאמבלר. מאז היא הופיעה בסדרת פרסומות למשחק המובייל "Final Fantasy XV: A New Empire". היא השיקה קולקציית בגדי ספורט בשם "Ren Active". רן זכתה לתואר "רוקי השנה" בגיליון בגדי הים של ספורטס אילוסטרייטד לשנת 2018. ב-12 בספטמבר 2018 הוכרזה רן כאחת מהידוענים שיתמודדו בעונה 27 של התוכנית "רוקדים עם כוכבים" האמריקאית, לצד הרקדן המקצועי, אלן ברסטן. רן וברסטן עלו לגמר והגיעו למקום הרביעי ב-19 בנובמבר 2018.

היא הייתה נערת השער של מגזין מקסים לגיליון של אוגוסט 2017, נערת השער של מקסים מקסיקו לגיליון של מרץ 2018, וה"רוקי" בגיליון בגדי הים של ספורטס אילוסטרייטד לשנת 2018. היא נכללה ברשימת 100 הנשים הסקסיות בעולם של מגזין מקסים בשנת 2019.

באוקטובר 2019 היא כיכבה בתור "סקרלט ג'ונס" בקליפ המוזיקלי לשיר "South of the Border" של אד שירן. קודם לכן היא גם הופיעה בקליפ המוזיקלי לשיר "Not Ok" של קייגו.

בשנת 2022 גילמה את לקסוס בסרט הפשע "מעבר לחוק" בכיכובו של אנטוניו בנדרס.

בשנת 2024 שיחקה לצדה של סשה לוס במותחן הפסיכולוגי "קוד מסוכן" בתור ג'ן.

## חיים אישיים
אמה, מומחית לתזונת בריאות, נפטרה בשנת 2014 לאחר שחלתה בסרטן השד. לאחר מות אמה פיתחה רן הפרעת אכילה באומרה שהיא "במצב נפשי רעיל".

בספטמבר 2019 דווח כי רן מנהלת מערכת יחסים עם השחקן והדוגמן נואה סנטינאו. סנטינאו אישר את מערכת היחסים בפומבי ב-14 בינואר 2020 באמצעות פוסט בחשבון האינסטגרם שלו. במרץ אותה שנה נודע שהשניים נפרדו.

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:דוגמניות אמריקאיות
קטגוריה:פעילות אינטרנט אמריקאיות
קטגוריה:מתחרי רוקדים עם כוכבים (ארצות הברית)
קטגוריה:אמריקאיות שנולדו ב-1996
קטגוריה:אמריקאים שנולדו ב-1996
יוסי רוזן

**יוסי רוזן** (נולד ב-13 באוקטובר 1979) הוא כדורגלן עבר ישראלי ששיחק בעמדת הקשר.

## קריירה
רוזן התחיל את הקריירה שלו בקבוצת הנוער של הפועל פתח תקווה. ב-22 באוגוסט 1997 ערך את הופעת הבכורה שלו בקבוצה הבוגרת בהפסד 1–3 לבני יהודה במסגרת גביע הטוטו. ב-4 באפריל 1998, ערך רוזן את הופעת הבכורה שלו במסגרת הליגה בהפסד 1–2 להפועל כפר סבא. ב-1 במאי 1999, הבקיע את שער הבכורה שלו בקבוצה הבוגרת בתיקו 2-2 נגד כפר סבא.

ב-30 ביולי 2003 חתם בהפועל תל אביב. ב-14 באוגוסט 2003, ערך רוזן את הופעת הבכורה שלו בתיקו 1-1 נגד בננטס ירוואן הארמנית, בה גם כבש את שער הבכורה שלו בקבוצה. בעונתו הראשונה בהפועל היה אחד משחקני המפתח של הקבוצה, בה רשם 29 הופעות וכבש שני שערים. בעונתו השנייה רשם רק 12 הופעות, ובסיומה שוחרר מהקבוצה.

בקיץ , חתם בהכח עמידר רמת גן מהליגה הלאומית. בסיום העונה, העפיל עם הכח לליגת העל לראשונה מזה 21 שנים.

ב-12 ביולי 2007 חתם רוזן בבני יהודה. בינואר  חזר להפועל פתח תקווה, ששיחקה אז בליגה הלאומית. בסיום העונה, חזרה פתח תקווה לליגת העל אחרי שנה בלאומית.

ב-15 ביולי 2009 חתם בהפועל אשקלון. ב-15 בדצמבר 2009, חתם במכבי הרצליה.

בקיץ  חתם בהפועל מחנה יהודה מליגה ב', ובסיום העונה פרש מכדורגל.

לזכותו של רוזן, שתי הופעות בנבחרת ישראל, אותם ערך בשנת  בהפסד 1–7 ל ובהפסד 1–4 ל.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל פתח תקווה
קטגוריה:כדורגלני הפועל תל אביב
קטגוריה:כדורגלני הכח עמידר רמת גן
קטגוריה:כדורגלני בני יהודה תל אביב
קטגוריה:כדורגלני הפועל אשקלון
קטגוריה:כדורגלני מכבי הרצליה
קטגוריה:כדורגלני הפועל מחנה יהודה
קטגוריה:כדורגלני נבחרת ישראל
קטגוריה:פתח תקווה: כדורגלנים
קטגוריה:ישראלים שנולדו ב-1979
I Want to Know What Love Is

**I Want to Know What Love Is** (בעברית: **אני רוצה לדעת מהי אהבה**) הוא סינגל שהוקלט על ידי הלהקה הבריטית-אמריקאית פורינר, מתוך אלבום האולפן Agent Provocateur. בנוסף לכך, נכלל השיר בפסקול הסרט "איים אבודים", בו נכללו להיטים נוספים כמו "Total Eclipse of the Heart" ו-"", ובסרט "ילדים טובים".

השיר הגיע למקום הראשון במצעד הבילבורד הוט 100.

## ביקורות
### רשימות כל הזמנים

## מיקומי שיא

## נתוני מכירות

## גרסתה של מריה קארי

**I Want to Know What Love Is** (בעברית: **אני רוצה לדעת מהי אהבה**) הוקלט מחדש בשנת 2009, על ידי הזמרת-יוצרת האמריקאית מריה קארי. השיר יצא לאור באותה השנה בה הוקלט, על ידי חברת התקליטים איילנד רקורדס, כסינגל מתוך אלבום האולפן השנים עשר שלה, Memoirs of an Imperfect Angel.

השיר הגיע למקום הראשון במצעד השירים שבברזיל.

## וידאו קליפ
קארי צילמה את הווידאו קליפ של "I Want To Know What Love Is" בספטמבר 2009, בניו יורק סיטי, בבימויו של הייפ ויליאמס. הקליפ הוקרן באתר האינטרנט הרשמי של קארי ב-13 בנובמבר 2009. הקליפ מציג קטעים של קארי מאצטדיון יאנקי, בשילוב עם סצנות שונות.

ההופעה של מריה קארי עם השיר זכתה להצלחה רבה כאשר צברה למעלה מ-150 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:וידאו קליפים שבוימו על ידי הייפ ויליאמס
קטגוריה:בלדות משנות ה-1980
קטגוריה:בלדות רוק
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:שירי יהלום בברזיל
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת אסיילום רקורדס
קטגוריה:סינגלים בהוצאת קולומביה רקורדס
Ma Adesh Feeha

**Ma Adesh Feeha** (בערבית: **ما أدش فيها**, בעברית: **נמאס לנו**) הוא אלבום הבכורה של להקת המטאל הערבית ישראלית חלאס.

## מסר פוליטי
האלבום מכיל מסרים פוליטיים ברורים נגד הכיבוש הישראלי ביהודה ושומרון. כמה מהשירים באלבום מדברים על האלימות של הצבא הישראלי כלפי אזרחים פלסטינים חפים מפשע, על העוני בחברה הפלסטינית כתוצאה מהכיבוש ועוד. הלהקה אמנם מגדירה עצמה פלסטינית, אך כל חבריה מתגוררים בישראל. השירים באלבום הם זועמים וכועסים, ותומכים במדינה פלסטינית עצמאית בגדה המערבית. עוד מדבר האלבום על החיים הקשים במחנות פליטים פלסטיניים בארץ. שם האלבום, "נמאס לנו", מתייחס ליחס של מדינת ישראל כלפי הפלסטינים.

## סקירה אמנותית
האלבום הוא מיוחד במינו מבחינה מוזיקלית, שכן הוא משלב מוזיקה ערבית עם הבי מטאל. חברי הלהקה העידו כי את ההשראה שלהם הם שואפים מאמנים רבים משני הצדדים, לדוגמה איירון מיידן ובלאק סבאת' לצד אום כולתום. את ההשראה הזו ניתן לשמוע באלבום ובשיריו, המכילים מוזיקת מטאל אגרסיבית לצד אלמנטים מזרחיים, או נגינת סולמות ערביים עם גיטרות המכוונות על דיסטורשן.

## Inta Omri
השיר הפותח באלבום, Inta Omri (בערבית: **إنْتَ عُمْرِي**) הוא למעשה גרסת כיסוי לשיר אינתה עומרי של הזמרת המצריה אום כולתום. לשיר נעשו גרסאות כיסוי רבות שלקחו אותו למקומות שונים, כמו למשל אריס סאן שבשירו "בום פאם" השתמש בריף הגיטרה הפותח של היצירה, כדי לאלתר עליו סולמות יווניים. הלהקה לקחה את היצירה לכיוון של אוריינטל מטאל כאשר הם מנגנים את היצירה עם גיטרות חשמליות (דיסטורשן) ותופים חזקים.

## רשימת רצועות

## קישורים חיצוניים
* האלבום באתר אמזון

קטגוריה:אלבומי מטאל
זדנייק הריב

**זדֶנייֵק הְרְזִ'יבּ** (בצ'כית: **Zdeněk Hřib**; נולד ב-21 במאי 1981) הוא מנהל צ'כי, רופא ופוליטיקאי מטעם מפלגת הפיראטים, המכהן כראש עיריית פראג מאז נובמבר 2018.

כרופא, מילא שורת תפקידי ניהול וייעוץ בגופי בריאות ממשלתיים, ארגוניים וארגונים ללא מטרות רווח, המוקדשים לדיגיטציה, בקרת איכות של שירותים והגנת הצרכן. ב-2014 הוא התמודד ללא הצלחה בבחירות המוניציפליות בפראג, אך נכנס לתפקידו בעקבות הבחירות המוניציפליות ב-2018, שם זכו הפיראטים במקום השני והקימו קואליציה שלטונית עם המפלגות השלישית והרביעית בדירוג, קואליציה המחזיקה 39 מתוך 65 מושבים באספת העיר פראג.

## ראשית החיים והקריירה
הְרְזִ'יבּ נולד בסלאביצ'ין, בסמוך לעיר זלין בדרום מזרח צ'כיה. הוא למד רפואה באוניברסיטת קארל בפראג והשתתף בתוכנית חילופי סטודנטים בטאיוואן.

בהמשך מילא תפקידים ניהוליים בענף הבריאות, והתמקד בדיגיטציה של שירותי הבריאות. מאז 2012 הוא משמש כמנהל ומייסד ארגון ללא מטרות רווח המספק בקרת איכות, ביקורת הנהלה וייעוץ לספקי שירותי בריאות וכן הגנה על הצרכן ללקוחות הבריאות.

בשנת 2013 הפך הְרְזִ'יבּ לתומך רשום של מפלגת הפיראטים הצ'כית וב-2014, התמודד ללא הצלחה בבחירות העירוניות בפראג 2014.

## ראש עיריית פראג (2018 – הווה)
ממוזער|הרז'יב (משמאל) במסיבת עיתונאים בשנת 2018 עם סגן יו"ר המפלגה, יעקב מיכאלק, היו"ר איוון ברטוס וסגנית יו"ר אולגה ריכטרובה
הפיראטים דורגו במקום השני בבחירות המוניציפליות בפראג 2018 וזכו ב-13 מתוך 65 מושבים באספת עיריית פראג והקימו קואליציה שלטונית עם המפלגות שהגיעו למקום השלישי והרביעי, המחזיקה בסך הכל 39 מתוך 65 מושבים. הְרְזִ'יבּ, כמועמד המוביל של מפלגת הפיראטים עם 75,082 קולות, נבחר לראש עיריית פראג ב־15 בנובמבר 2018 על ידי אספת עיריית פראג והחליף בתפקיד את אדריאנה קרנובובה.
ממוזער|הרז'יב ושר החוץ של טייוואן ג'וזף וו באפריל 2019
בשנת 2018, במהלך פגישה עם דיפלומטים זרים בפראג, התבקש ראש העיר על ידי שגריר סין בצ'כיה לגרש את נציג טאיוואן, וסירב לעשות כן. הוא מתח ביקורת על סעיף בהסכם עיר האחות בין פראג לבייג'ינג המתייחס לעקרון סין האחת, והצהיר כי מדיניות זו היא "עניין מורכב ביחסי החוץ בין שתי מדינות" ולכן "אין לה מקום בהסכם ערים תאומות". בהמשך העביר הְרְזִ'יבּ ביקורת על כך שממשלת סין ביטלה בתגובה סיור של הפילהרמוניה בפראג, ותיאר זאת כפוליטיזציה של התרבות. לטענת הגרדיאן, הְרְזִ'יבּ היה אחראי להשבת "דמותה של צ'כיה כחלוצת פעילות למען זכויות אדם".

ב-17 בינואר 2019 פנה הְרְזִ'יבּ למועצת העיר בבקשה לקרוא רחוב בפראג לכבודו של פאבל אדמוביץ', ראש עיריית גדנסק לשעבר בפולין שנרצח ב־13 בינואר 2019. ב־5 ביוני 2019 נחנך רשמית הרחוב בפארק רייגרובי סאדי על שם אדמוביץ'.

בדצמבר 2019 היה הרז'יב בין ארבעת ראשי הערים של בירות קבוצת וישגראד בפראג, בוורשה, בברטיסלאבה ובבודפשט, שחתמו על מה שמכונה "ברית ערים חופשיות", הסכמה להגן על "ערכים משותפים של חופש, כבוד אנושי, דמוקרטיה, שוויון, שלטון החוק, צדק חברתי, סובלנות ומגוון תרבותי". באפריל 2020 הורה הְרְזִ'יבּ ופיקח על הסרת הפסל שהוקדש למצביא הסובייטי איוואן קונייב, מעשה שנוי במחלוקת שהוביל להגברת האבטחה סביב ראש העיר בשבועות שלאחר מכן.

## קישורים חיצוניים

* זדנייק הרז'יב באתר מפלגת הפירטים הצ'כית
* 

## הערות שוליים

קטגוריה:צ'כים שנולדו ב-1981
קטגוריה:רופאים צ'כים
קטגוריה:פוליטיקאים צ'כים
קטגוריה:פראג: אישים
קטגוריה:ראשי עיריות
הלומים

"**הלומים**" הוא סרט דרמה ישראלי משנת 2018, שבוים ונכתב על ידי ארז מזרחי וסהר שביט. הסרט עוקב אחר מנשה (עמוס תמם), חייל הלום קרב שחוזר אחרי תום מלחמת ששת הימים לביתו.

## תקציר עלילה
מנשה הוא נהג משאית שחוזר הלום קרב ממלחמת ששת הימים, בה איבד את חברו הטוב ביותר, אייל. הוא חוזר לביתו ואל אשתו דפנה (אדווה בולה) ואל בנו שלומי, אותו דפנה ומנשה הביאו לפני פרוץ המלחמה. העלילה של הסרט מתקיימת לפני פרוץ מלחמת יום כיפור, שש שנים אחרי תום מלחמת ששת הימים.

## דמויות ראשיות
* **מנשה** (עמוס תמם) – הדמות הראשית בסרט. חייל שחוזר ממלחמת ששת הימים הלום קרב לאחר שאיבד שם את חברו הטוב ביותר אייל. במקצועו הוא נהג משאית. בעלה של דפנה ואביו של שלומי. 
* **דפנה** (אדווה בולה) – אשתו של מנשה ואמו של שלומי. לאחר שמנשה חוזר מהמלחמה הלום קרב, היא מנסה לשמור על התא המשפחתי ופונה אל הצבא בבקשת עזרה. 
* **שלומי** (רועי פינק) – בנם של מנשה ודפנה. בן 10.

## קישורים חיצוניים

* 

קטגוריה:סרטי 2018
קטגוריה:סרטי דרמה ישראליים
קטגוריה:סרטי מלחמת ששת הימים
קטגוריה:סרטים ישראליים משנת 2018
הרמזים של בלו ואתם!

**הרמזים של בלו ואתם!** (באנגלית: **!Blue's Clues & You**) היא סדרת טלוויזיה אמריקאית לילדים. הסדרה היא אתחול לסדרה הרמזים של בלו, הסדרה שודרה לראשונה ב-11 בנובמבר 2019 בניקלודיאון. בישראל הסדרה שודרה לראשונה ב-5 באפריל 2020 בניק ג'וניור. הסדרה היא בת שתי עונות ו-38 פרקים באורך 23 דקות.

## עלילה
בכל פרק, בלו שמה את כפותיה על שלושה רמזים, והמנחה צריך להסיק אותם כדי לדעת מה בלו רוצה לעשות.

## דמויות ומדבבים
במאי הדיבוב של הסדרה הוא תומר שביט, ומפיקת הדיבוב של הסדרה היא ענבר שטגר עזרא.

## שידור הסדרה

## פרסים ומועמדויות

## קישורים חיצוניים
* 

## הערות שוליים

קטגוריה:ניק ג'וניור: תוכניות וסדרות
קטגוריה:ניקלודיאון: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2019
קטגוריה:ניק ג'וניור: תוכניות רכש
ג'ורג'ו סומר

**ג'ורג'ו סומר** (בגרמנית: **Giorgio Sommer**;  1834, פרנקפורט – 1914, נאפולי) היה צלם גרמני, מחשובי הצלמים באירופה במאה ה-19.

סומר פתח סטודיו לצילום בשווייץ. בשנת 1856 העביר את הסטודיו שלו לנאפולי, איטליה, ויצר שותפות עסקית עם אדמונד בהלה, בעל סטודיו לצילום ברומא.

השניים זכו בפרסים רבים על עבודתם:
לונדון-1862, פריז-1867, וינה-1873, נירנברג- 1885 ואף מונו לצלם את ויטוריו אמנואלה השני, מלך איטליה.

השותפות התקיימה עד 1874. לאחר פירוק השותפות כל צלם פעל בנפרד, וסומר פתח ארבעה סטודיואים נוספים במקביל.

## גלריה

Sommer, Giorgio (1834-1914) - n. 2501 - Napoli - Eruzione del Vesuvio 26 Aprile 1872.jpg|עמוד התפרצות בוזוב
1863 Sommer Menschliche Abgüsse aus Pompeij anagoria.JPG|יציקת גבס של קורבן ההתפרצות בפומפיי
Giorgio Sommer (Italian, born Germany - (Cast of a Dog Killed by the Eruption of Mount Vesuvius, Pompeii) - Google Art Project.jpg|יציקת גבס של כלב קורבן ההתפרצות בפומפיי
Sommer, Giorgio (1834-1914) - n. 1205 - Pompei - Tempio di Augusto (2).jpg|שרידי מקדש בפומפיי
Panorama du Vomero - Naples.jpg|צילום הר וזוב בנאפולי
Sommer, Giorgio (1834-1914) - n. 13241 - Luzern - Milchmann.jpg |עגלת כלבים בלוצרן
Sommer, Giorgio (1834-1914) - n. 0278 - Napoli - Teatro San Carlo 2.jpg|תיאטרון סן קרלו
Sommer, Giorgio (1834-1914) - n. 6144 - (Mangiamaccheroni).jpg|אוכלי ספגטי בנאפולי
Sommer, Giorgio (1834-1914) & Behles, Edmund (1841-1924) - n. 2381 - Disegno tratto da un affresco pompeiano.jpg|צילום של פרסקו מפומפיי מאת סומר ובהלה ב
Sommer, Giorgio (1834-1914) - n. 0028 - Arco di Tito interno (candelabro).jpg|שער טיטוס


## קישורים חיצוניים

קטגוריה:צלמי המאה התשע עשרה
קטגוריה:צלמים גרמנים
קטגוריה:גרמנים שנולדו ב-1834
קטגוריה:גרמנים שנפטרו ב-1914
הברית העממית (איסלנד)

**הברית העממית** (באיסלנדית: **Alþýðubandalagið**) הייתה מפלגה איסלנדית-סוציאליסטית שפעלה בין השנים 1956 עד לשנת 1998.

## היסטוריה
המפלגה הוקמה ב-4 באפריל 1956 כתוצאה ממיזוג של שתי מפלגות- המפלגה הסוציאליסטית יחד עם המפלגה הסוציאל-דמוקרטית.

המפלגה לא הייתה מפלגה קומוניסטית, אבל בעבר הייתה רפרנטית של התנועה הקומוניסטית העולמית. המפלגה התנגדה לנוכחות צבאית-אמריקאית וכן התנגדה להצטרפות לאיחוד האירופי או לברית נאט"ו.

בכל שנות קיומה המפלגה הייתה חלק מ-5 ממשלות- ממשלתו האחרונה של הרמן יונסון בין השנים 1956–1958. בנוסף, המפלגה לקחה גם חלק בממשלתו של אולאפור יוהאנסון בין השנים 1971–1974 ובשנים 1974–1978 הייתה חברה בממשלתו של גייר הלגרימסון ממפלגת העצמאות. הפעם האחרונה שהמפלגה לקחה חלק בממשלה כלשהי היה בין השנים 1988–1991 בממשלתו של סטינגרימור הרמנסון מהמפלגה הפרוגרסיבית.

למפלגה הייתה גם תנועת נוער שהוכרה בשם האיסלנדי ÆFAB.

## תוצאות בחירות

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:איסלנד: מפלגות סוציאליסטיות
קטגוריה:איסלנד: מפלגות היסטוריות
קטגוריה:מפלגות שהוקמו ב-1956
אמרהיפוס

**אמרהיפוס** (שם מדעי: *Amerhippus*) הוא תת-סוג נכחד של סוס שחי בתקופת הפליסטוקן באמריקה הדרומית שלפני 2.588 עד 0.012 מיליון שנה לפני זמננו.
## סיווג
תת-סוג זה כולל בתוכו חמישה מינים והוא תואר לראשונה ב-1950 בידי החוקר רוברט הופסטר, תחילה כסוג נפרד, ובהמשך הפך לתת-סוג כשכמה חוקרים רואים בו סוג נפרד. משמעות שמו הוא: "סוס אמריקה". המאובנים שלו התגלו באמריקה הדרומית, בין השאר ב-"Tarija Formation" שבבוליביה, בהרי סרניה דל פריגו ("Serranía del Perijá") שבוונצואלה, ב"Chiu-Chiu Formation" שבצ'ילה וב-"Sabana Formation" שבמרכז קולומביה. בנוסף התגלו מאובנים שלו באקוודור ובארגנטינה.
## מאפיינים
הסוס הקדום הגיע לגובה 1.5 מטר בכתפיים ולמשקל 400 קילוגרם ודמה מאוד לסוסים המודרניים, אם כי אולי היה בעל פסים כמו של זברה. מבנה הגולגולת שלו היה מחוזק ועבה, אך הלסת העליונה כללה ניוון של השיניים החותכות ושל תקרת הלסת, דבר המרמז על כך שניזון בעיקר מעלים. הוא היה גם בעל גפיים קצרות יחסית ובמראהו הזכיר את ההיפודיון הנכחד.

עקב הטורפים הרבים שרעו בערבות הפליסטוקן הוא כנראה נע בעדרים ששמרו מטורפים כמו התיילקוסמילוס והסמילודון להתקרב אליו. הוא כנראה נכחד בסוף עידן הקרח האחרון כתוצאה מציד אנושי כבד.

## קישורים חיצוניים

מרכז|ממוזער|300x300 פיקסלים|איור של אמרהיפוס
קטגוריה:בעלי חיים שתוארו ב-1950
קטגוריה:טקסונים שתוארו בידי רוברט הופסטטר
קטגוריה:מינים שנכחדו: סוסיים
קטגוריה:מגה-פאונה של הפלייסטוקן באמריקה הדרומית
קטגוריה:יונקים שחיו בפלייסטוקן באמריקה הדרומית
קטגוריה:מפריטי פרסה שחיו בפלייסטוקן
קטגוריה:מאובני טקסונים שתוארו ב-1950
שיר בעיפרון

"**שיר בעיפרון**" הוא שיר של להקת בית הבובות מתוך האלבום מדפים שיצא בינואר 2005. השיר יצא לאור במרץ 2006, כסינגל הרביעי מתוך האלבום. השיר נכתב והולחן על ידי אמיר אטיאס ועובד על ידי נתן סלומון.

## תוכן השיר
השיר כולל תובנות ועצות חיים רבות, כשהוא עובר מעצה אחת לאחרת, והכל מתוך נימה אופטימית שדברים הם ברי תיקון. לפי סיקור של השיר באתר כיפה, מטרתן של העצות בשיר הוא לייעץ "להיות אדם אנושי, ולפתח את האנושיות שבנו", והן לא רק עצות לחיים טובים.

בריאיון עם סולן הלהקה אמיר אטיאס באתר וואלה, אמר אטיאס על השיר: "כל כך הרבה תובנות בשיר אחד, וגם היום במבט לאחור אני עדיין לא מבין מאיפה זה הגיע. אני מניח שככה זה, יש שירים שבאמת משנים ונוגעים בקצוות חשופים של כל כך הרבה אנשים, כאילו יצאו מגרונותיהם שלהם". כמו כן, הוא הודה לאנשים רבים שסיפרו לו שהשיר משמעותי עבורם ועזר להם להתגבר על מכשולים בחייהם.

## מצעדים
### מצעדים שבועיים

### מצעדים שנתיים ([[ה'תשס"ו]])

## קישורים חיצוניים

שיר עם לחן דומה

## הערות שוליים

קטגוריה:שירי בית הבובות
קטגוריה:שירים בעברית
אלכסה דמי

**אלכסה דמי** (באנגלית: **Alexa Demie**; נולדה ב-11 בדצמבר 1990) היא שחקנית וזמרת אמריקאית ממוצא יהודי. ידועה בעיקר בזכות תפקידה בתור מאדי בסדרה "אופוריה".

## ביוגרפיה
נולדה בשם **אלכסה דמי וילסון ויינרסטורם** (**Alexa Demie Wilson Vanerstrom**), גדלה בלוס אנג'לס שבקליפורניה, ארצות הברית, עם אמה, רוז מנדז, שעסקה כאמנית איפור. אמה היא מהגרת מקסיקנית ממשפחה נוצרית. אביה ממוצא גרמני-נוצרי מצד אביו, וממוצא יהודי-אשכנזי מצד אמו. למרות שגדלה בעיקר על ידי אמה מגיל שמונה ואילך, לדבריה היא שומרת על קשר טוב עם אביה. סבה הוא המוזיקאי דניס וילסון שהיה חבר בלהקת "הביץ' בויז" ואחיו של הסולן בריאן וילסון.

## קריירה
דמי הייתה שחקנית אורחת בסדרות טלוויזיה כמו "ריי דונובן", "אהבה" ו-"The OA".

בשנת 2018 הופיעה דמי בסרט "שנות התשעים". בשנת 2019 החלה לגלם את דמותה של מאדי פרז בסדרה הדרמה של HBO, "אופוריה".

בשנת 2019, הצטרפה לקאסט של הסרט "גלים" לצד סטרלינג קיי בראון ולזה של הסרט "מיינסטרים", בבימויו של ג'יה קופולה.

## פילמוגרפיה
### קולנוע

### טלוויזיה

## קישורים חיצוניים

* 
* 

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:זמרות אמריקאיות
קטגוריה:אמריקאיות ממוצא מקסיקני
קטגוריה:אמריקאיות ממוצא גרמני
קטגוריה:אמריקאים ממוצא פולני-יהודי
קטגוריה:אמריקאים ממוצא רוסי-יהודי
קטגוריה:אמריקאיות שנולדו ב-1990
תפיסת הסנטוריני

**סנטוריני** הייתה סירת דיג ששימשה להברחות נשק, ונתפסה ב-6 במאי 2001 על ידי שייטת 13. זו הייתה הספינה הראשונה שנתפסה בניסיון להבריח נשק לרצועת עזה. במאי 2002 הורשעו שלושה מאנשי הצוות של סנטוריני בניסיון להבריח נשק לרצועת עזה.

## מבצע
את צוות הספינה הוביל קפטן דיב ויזה, אזרח לבנוני, וכלל שניים מקרוביו, חוסין ויזה ופאהדי עוואדאז. השלושה היו מבריחים מקצועיים; חבר צוות רביעי היה בנו של ויזה. הצוות נשכר על ידי החזית העממית של אחמד ג'יבריל לשחרור פלסטין והתבקש להבריח נשק לעזה. אנשי הצוות סירבו למבצע כמסוכן מדי, אך במקום זאת הסכימו להבריח את הנשק למקום סמוך לחוף סיני המצרי, שם פגשו אותם סוכני ה-PFLP-GC. הצוות עשה שלושה ניסיונות כושלים למפגשים עם הסוכנים בסיני, ונלכדו בניסיון הרביעי שלהם.

ב-6 במאי 2001, סנטוריני הפליגה מצפון ביירות, כשבכליה חביות שבהן הוסלק, על פי החשד, נשק ואמצעי לחימה. התוכנית שלהם הייתה להוריד את החביות מחוץ לחוף, המעוגנות במקום שנקבע מראש לאיסוף מאוחר יותר על ידי סוכנים בסיני. מטוס פיקוח הבחין בספינה החשודה, וצוות קומנדו של שייטת 13 עלה על הספינה בת 40 הטונות הסמוכה לראש הנקרה, סמוך לחוף גבול צפון ישראל עם לבנון.

## משלוח
על פי צה"ל, המשלוח הכיל את כלי הנשק הבאים:
* 50 משגרי קטיושה 107 מ"מ
* ארבעה טילי סטרלה (SA-7)
* 120 רימוני נ"ט RKG
* 20 מטולי RPG
* שתי מרגמות בקוטר 60 מ"מ
* 98 פצצות מרגמה תואמות, בקליבר 60 מ"מ
* 62 מוקשי יבשה TMA-5
* שמונה מוקשים נגד טנקים TMA-3
* 24 רימוני יד
* 30 רובי קלצ'ניקוב
* 116 מחסניות לרובים
* 13,000 כדורי קלצ'ניקוב בקליבר 7.62x39 מ"מ

## תגובות למבצע
* החזית העממית לשחרור פלסטין - המפקדה הכללית: ה-PFLP-GC אישר שהמשלוח היה שלהם, כאשר ג'יבריל צוטט ברדיו של צבא ישראל באומרו "זה לא היה המשלוח הראשון ולא יהיה זה האחרון."
* ישראל: ראש הממשלה אריאל שרון אמר כי האירוע היה "התפתחות מסוכנת מאוד" אשר "מדגישה את כוונות הרשות [הפלסטינית]." הוא תיאר זאת כהפרה חמורה ביותר של כל ההסכמים שערפאת חתם עם ישראל.
* הרשות הפלסטינית - שר ההסברה הפלסטיני יאסר עבד רבו הכחיש כל קשר לניסיון ההברחה, ודובר הרשות, נביל אבו רודיינה, צוטט ואמר "בוודאות אין לנו שום קשר עם המשלוח".

## משפט
במאי 2002 הורשעו שלושה מבני הצוות של סנטוריני, על ידי בית משפט צבאי, בניסיון להבריח נשק לעזה. הסוגיות המשפטיות העיקריות היו האם כלי הנשק יועדו לעזה (עליה הייתה סמכות בית המשפט, כפי שהיא נכבשה אז על ידי ישראל), והאם הצוות ידע שעזה תהיה היעד הסופי של המשלוח. איש הצוות הרביעי, בנו של ויזה, זוכה כאשר בית המשפט קבע כי לא השתתף בשלושת הניסיונות הקודמים וכי לא הוכח שהוא יודע את יעד הספינה.

## ראו גם
* הברחת אמצעי לחימה לרצועת עזה
* קארין איי
* מבצע ארבעת המינים – מבצע צבאי בו נתפסה האונייה האיראנית "פרנקופ" בה הוברחו אמצעי לחימה לחזבאללה בלבנון.

## קישורים חיצוניים

* תפיסת ה'סנטוריני' באתר עמותת חיל הים
* 
* תמונות ספינת הנשק - "סנטוריני"
* , ארכיון צה"ל ומערכת הביטחון
* מוטי נייגר, שיח הפנטסיה והספינה סנטוריני, פנים-תרבות חברה וחינוך, 2003

## הערות שוליים

קטגוריה:לכידת אוניות שהובילו נשק לרצועת עזה
קטגוריה:האינתיפאדה השנייה
קטגוריה:2001 בישראל
יחסי ארגנטינה–פינלנד

**יחסי ארגנטינה–פינלנד** הם היחסים הדו-צדדיים שבין הרפובליקה הארגנטינאית לבין רפובליקת פינלנד, ולהם היסטוריה ארוכה, שראשיתה במתן העצמאות לפינלנד במאי 1918. מאז, שתי המדינות מקיימות יחסים דיפלומטיים טובים ביניהן. לארגנטינה שגרירות בהלסינקי ואילו לפינלנד שגרירות בבואנוס איירס.

## היסטוריה
ממוזער|מסמך ההכרה של ארגנטינה בעצמאותה של פינלנד
המהגרים הפינים הראשונים הגיעו לארגנטינה בשנת 1906 וייסדו את "הקולוניה הפינית" בעיר אוברה שבמחוז מיסיונס. במאי 1918, עם תום מלחמת האזרחים הפינית, פינלנד קיבלה עצמאות מרוסיה. ארגנטינה הכריזה על הכרתה במדינה החדשה ב-11 במאי אותה שנה, מה שהפך אותה למדינה הלא-אירופית הראשונה בעולם שהכירה בה. זמן קצר אחר כך יוסדו יחסים דיפלומטיים בין המדינות ופינלנד פתחה קונסוליה בבואנוס איירס. בשנת 1923 ארגנטינה האמינה את השגריר שלה בוורשה שהפך לשגריר גם בפינלנד, שבמקביל עשתה כן בשגרירות שלה במדריד. ב-1929 פינלנד פתחה שגרירות בבואנוס איירס, שהייתה לשגרירות הראשונה שלה בדרום אמריקה.

במלחמת העולם השנייה הייתה פינלנד מעורבת במלחמה נגד ברית המועצות, בתחילה במלחמת החורף ולאחר מכן במלחמת ההמשך. ארגנטינה תמכה בפינלנד במלחמתה נגד ברית המועצות ודרשה מחבר הלאומים לסלק אותה מהארגון. זמן קצר אחרי סיום מלחמת העולם השנייה, בינואר 1946, צי הסוחר הפיני שב לעגון בנמלי ארגנטינה, מייצא למדינה סחורה תוצרת פינלנד. ב-1997 ערך נשיא פינלנד דאז מרטי אהטיסארי ביקור רשמי ראשון של בכיר פיני בארגנטינה. בשנה לאחר מכן נשיא ארגנטינה קרלוס מנם ערך גם כן ביקור בפינלנד.

בשנת 2007 פתחה חברה פינית בית חרושת לנייר בפראי בנטוס שבאורוגוואי, לא הרחק מנהר אורוגוואי העובר דרך ארגנטינה. במהלך בניית המפעל הגישה ארגנטינה תלונה נגד החברה וממשלת אורוגוואי וטענה כי המפעל עלול לזהם את הנהר. נהר אורוגוואי המשותף לשתי המדינות מחייב לפי אמנות בינלאומיות את שני הצדדים לעדכן את הצד השני בדבר פעולות שעשויות להשפיע על הנהר. מלבד סוגיית הזיהום, ארגנטינה טענה כי ממשלת אורוגוואי לא יידעה אותה בדבר הקמת המפעל. האירוע הדיפלומטי הידרדר לכדי סכסוך דיפלומטי בין שתי המדינות. המחלוקת הגיעה לבית הדין הבינלאומי לצדק שקבע כי אורוגוואי הפרה את התחייבויותיה ליידע את ארגנטינה על תוכניותיה אך לא הפרה את ההתחייבות לשמור על הסביבה ועל כן בית החרושת יוכל להמשיך לפעול. הסכסוך נגמר ב-2010 כשנשיאת ארגנטינה כריסטינה פרננדס דה קירשנר ונשיא אורוגוואי חוסה מוחיקה חתמו על הסכם להקמת ועדת תיאום שתפקח על הנעשה בנהר.

באוקטובר 2016 ביקר ראש ממשלת פינלנד יוהה סיפילה בארגנטינה ופגש את נשיא ארגנטינה מאוריסיו מאקרי ודן עמו באפשרויות חדשות לשיתוף פעולה בין המדינות. במאי 2018 חגגו שתי המדינות 100 שנות יחסים דיפלומטיים.

## הסכמים
לאורך השנים חתמו שתי המדינות על מספר הסכמים ביניהן.
*1935 – הסכם סחר
*1938 – הסכם אי-לוחמה
*1961 – הסכם המבטל את הצורך בוויזות לבעלי דרכוני שתי המדינות
*1980 – הסכם שיתוף פעולה מסחרי, טכנולוגי ותעשייתי
*1993 – הסכם על הגנת השקעות
*1994 – הסכם למניעת כפל מס

## סחר
בשנת 2018 הסתכם היקף הסחר בין המדינות ב-83 מיליון דולר. עיקר הסחורות שארגנטינה ייצאה לפינלנד בסך של 75.5 מיליון דולר כללו נייר ועיסת נייר, מכונות ופלסטיק; עיקר הסחורות שפינלנד ייצאה לארגנטינה בהיקף של 8.4 מיליון דולר כללו משקאות חריפים, טובין שונים וירקות ופירות.

## קישורים חיצוניים

*Finlandia y la Argentina, una relación de 100 años, 
*Exposición: “Argentina & Finlandia – 100 años, 

## הערות שוליים

קטגוריה:ערכים ללא קטגוריות פיזיות - יחסי חוץ
אחמד מועין

**אחמד מועין מוחמד דוזאנדה** (בערבית: **أحمد معين محمد دوزاندة**; נולד ב-20 באוקטובר 1995) הוא כדורגלן קטרי המשחק בעמדת הקשר באל-ערבי.

## קריירת מועדונים
מועין התחיל את הקריירה שלו באקדמיה לכדורגל של אספירה קלאב, בקיץ  הצטרף לאל-ג'יש וזמן קצר לאחר מכן הושאל לאויפן מהליגה הבלגית השנייה. ב-22 בנובמבר 2014, ערך את הופעת הבכורה שלו בקבוצה בהפסד 0–2 לאקסלסיור וירטון. בינואר  חזר לאל-ג'יש אחרי שמיעט לשחק באיופן. בנובמבר  נבחר לכדורגלן הצעיר של השנה באסיה.

בקיץ , מועין חתם לקורטורל לאונסה מהליגה הספרדית השלישית. בינואר  חזר לקטר וחתם בא-דוחייל.

בקיץ  הושאל לקטר. ב-2 בספטמבר 2019, הבקיע את שער הבכורה שלו בקריירה בהפסד 2–3 לא-דוחייל.

## קריירה בינלאומית
בצעירותו, מועין שיחק בנבחרות הצעירות של קטר ואף זכה עם נבחרת הנוער באליפות אסיה בשנת .

ב-14 בדצמבר 2017, ערך את הופעת הבכורה שלו בנבחרת קטר בהפסד 1–2 ל. מועין נכלל בסגל הנבחרת לקראת קופה אמריקה 2019.

## תארים
;אל-ג'יש
*הגביע הקטרי: 

; נבחרת קטר
*אליפות אסיה בכדורגל עד גיל 19: 

; אישיים
*הכדורגלן הצעיר של השנה באסיה: 

## קישורים חיצוניים

קטגוריה:כדורגלנים קטרים
קטגוריה:קשרי כדורגל קטרים
קטגוריה:דוחה: כדורגלנים
קטגוריה:כדורגלני אל-ג'יש
קטגוריה:כדורגלני אויפן
קטגוריה:כדורגלני קולטורל לאונסה
קטגוריה:כדורגלני א-דוחייל
קטגוריה:כדורגלני מועדון ספורט קטר
קטגוריה:כדורגלני אל-וכרה
קטגוריה:כדורגלני אל-ערבי (קטר)
קטגוריה:כדורגלני נבחרת קטר
קטגוריה:כדורגלני קופה אמריקה 2019
קטגוריה:ספורטאים זרים בספרד
קטגוריה:קטרים שנולדו ב-1995
לוח השנה הלאומי של הודו

**לוח השנה הלאומי של הודו** הוא לוח שנה שִימְשי שאימצה ממשלת הודו בראשות ג'ווהרלל נהרו בשנת 1957 כלוח השנה האזרחי של הודו. הלוח הוא בן 12 חודשים של 30 או 31 ימים, והיא מתחילה ביום בראשון של חודש צ'איטרה (चैत्र) שחל ביום השוויון האביבי (בדרך כלל ב-22 במרץ). התאריכים בלוח הלאומי של הודו חופפים לתאריכים המקבילים בלוח הגרגוריאני עד כדי הבדל של יום אחד. הלוח משמש בפרסומים רשמיים של ממשל הודו וקביעת "חגים" אזרחיים כגון השנה החדשה, יום גנדי ויום הרפובליקה. הלוח הוצע על ידי ועדת רפורמה בראשות האסטרופיזיקאי מגהנאד סאהה (Meghnad Saha), ונכנס לתוקף ב-22 במרץ 1957. מניין השנים בלוח מבוסס של "מניין שאקה" ולכן הלוח מכונה לוח שאקה כשמו של אחד מהלוחות ההינדים המסורתיים המרכזיים, שגם משתמש באותו מניין שנים, ולכן נקרא בשם דומה. לעיתים הדבר יוצר בלבול.

## מבנה הלוח
כאמור, מניין השנים הוא על פי מניין שאקה (שאקה סאמוואט) המסורתי כך ששנת 1957 בה אומץ "לוח השנה הלאומי" הייתה שנת 1879 למניין זה. ככלל, כדי לחשב את השנה על פי לוח השנה הלאומי של הודו יש להפחית 78 מהשנה הגריגוריאנית. כאמור הלוח הוא בין 12 חודשים. החודש הראשון יכול להיות מעובר או חסר, חמשת החודשים אחריו הם בני 31 ימים וששת החודשים האחרונים בשנה הם בני 30 יום. חודש צ'איטרה מעובר כל 4 שנים בדרך כלל, בהתאמה עם עיבורו של חודש פברואר בלוח הגרגוריאני. שמות רוב החודשים נלקחו מלוח שאקה המסורתי עם כמה שינויי איות.

## המלצות הוועדה והתקבלות הלוח
עם הקמת הודו היו במדינה כ-30 לוחות שנה שונים. בשנת 1952 הקימה ממשלת הודו ועדת רפורמה שמטרתה הוגדרה "לבחון את כל לוחות השנה הנמצאים בשימוש ולאחר מחקר מדעי של הנושא להציע לוח שנה מדויק ומאוחד לכל הודו". בשנת 1955 הגישה הוועדה את המלצותיה ללוח אזרחי שמשי שמניין השנים שלו ימשיך את מניין שאקה המסורתי. כמו כן הציעה הוועדה להחיל את הלוח משנת 1956 כך ש-21 במרץ 1956 יהיה היום הראשון (1 בחודש צ'איטרה) של שנת שאקה 1878 ואת החודש האחרון (פאלגונה) של שנת שאקה 1877 להאריך ב-6 או 7 ימים. ממשלת הודו קיבלה את המלצות הוועדה בשנת 1955 אבל הלוח נכנס לתוקף רק ב-22 במרץ 1957.

עם כניסת הלוח לתוקף ממשלת הודו יצאה במסע הסברה כדי ליצור מודעות ללוח. בפועל נראה שעם השנים המודעות לשימוש בלוח ירדה וחלקים גדולים בציבור ההודי לא מודעים לקיומו, ואף קורה שגורמים רשמיים מתעלמים ממנו.

לעיתים קרובות תאריכים אזרחיים מצוינים על פי הלוח הגרגוריאני.

## קישורים חיצוניים
* Report of Calendar Reform Committee, Government of India

## הערות שוליים

קטגוריה:הודו: היסטוריה
קטגוריה:לוחות שנה
מחנה רשף

**מחנה רשף** היה מחנה מחנה גדנ"ע לנוער ומרכז הדרכה, וממוקם ליד סידנא עלי, בהרצליה. בנוסף לפעילותו כמחנה גדנ"ע, אירח פעילויות שונות של בתי ספר, תנועות נוער ועוד, למשל אירועי של"ח, אירועי למידה בנושא הים וכדומה.

המחנה הוקם באמצע שנות ה-80 על ידי אגף הנוער של משרד החינוך והיה שייך שנים רבות למשרד החינוך, עד שהעבירו לבעלות עיריית הרצליה בעקבות קשיים כלכליים, אך משרד החינוך המשיך להיות אחראי על הפעלתו במשותף עם העירייה. כמו כן שירתו בו מורות חיילות. המקום הכיל 13 מבני בונגלו, ובהם 140 מיטות לינה. על פי עלון המחנה, הוא שילב "בדרך ייחודית חוויה חינוכית, לימודית וערכית בנושא השרון וההעפלה".

מיקום המחנה באזור היישוב הערבי אל-חרם שהיה קיים עד 1948. האזור נקרא לאחר נטישת התושבים הערבים "רשף", על שם חורבות אפולוניה (רשפון-ארסוף) הסמוכות. במרץ 1949 הוקמה בתחומי הכפר הנטוש מעברה ששמה הרשמי היה "רשף" (והייתה ידועה גם בשמות "מעברת נוף ים" או "מעברת סידנא עלי"), קרוב למיקום המחנה שהוקם בשנות ה-80.

## סגירתו
בערך בראשית 2007 החליטה עיריית הרצליה לסגור את המחנה בעקבות תנאי האירוח הירודים במקום, ושנה לאחר מכן עבר לניהול רשות הטבע והגנים. מאז נזנח המחנה ונותר ללא שימוש.

סגירת המחנה גררה ביקורת מצד גורמים שונים בעיר, בין היתר מהטיעון כי תמחורו הזול, אפשר לקיים בו בנקל פעילויות חינוכיות שונות. צבי הדר, חבר מועצת העיר, ביקר את החלטתה של ראשת העירייה יעל גרמן להעביר את הבעלות על המחנה, אמר ש"מחנה רשף הוא אחד מהנכסים היפים ביותר בהרצליה", והציע כי ניתן "לפתוח את המקום הזה הן מבחינת שמירת הטבע, חוף הים ושימושים קהילתיים כמו הפעלת מחנה צופים".

בשנת 2009 הביע חגי יוחנן, מנהל אתרי אפולוניה וסידנא עלי ברשות הטבע והגנים, את תמיכתו בסגירת המחנה בשל תשתיות רעועות ותכנון תקציבי, אך אמר כי "אנחנו מתכננים להפעיל מחנה נוער שיפעל כחניון לילה של רשות הטבע והגנים ויוכל להכיל בבת אחת 300–400 ילדים ובני נוער שיוכלו לחוות את החוויה של לינה בחוץ".

## לאחר הסגירה
בכתבה משנת 2009, תועד כי לאחר סגירתו עבר לאכלס עובדים צעירים שעבדו כשומרים בכניסה לחופי הרצליה, המתגוררים בו ב"תת-תנאים".

בשנת 2010 שימש המחנה אתר צילומים לסרט הזומבים הישראלי "מורעלים", שעלילתו מתרחשת כביכול בבסיס צה"לי בדרום הארץ.

על הריסות המחנה מתוכננת כיום (נכון לשנת 2020) הקמת מרכז שדאות וחניון לילה, כחלק מגן לאומי אפולוניה.

## קישורים חיצוניים
* שרון יונתן, "העירייה עשתה טעות כשוויתרה על מחנה רשף", באתר local הרצליה, 9 ביולי 2009 (ארכיון באתר archive.today)
* שלומית צור, מה באמת קורה מטרים משכונת היוקרה?, באתר mynet, 13 באוגוסט 2009 (ארכיון באתר archive.today)
* חוף סידנא עלי ובוסתני נוף-ים, באתר inature
* אורין רוזנר, דם על הידיים, באתר צבא הגנה לישראל, 13 באוקטובר 2010 - מתוך עיתון "במחנה", גיליון 39 - כתבה על הסרט "מורעלים" (ארכיון באתר archive.today)
* מחנה רשף - קסם של מקום, בעמוד הפייסבוק של יומן הרצליה, 12 ביוני 2018

## הערות שוליים

קטגוריה:גדנ"ע
קטגוריה:הרצליה: מבנים
רשף
סטיניאנו

**סטיניאנו** (באיטלקית: **Settignano**) הוא כפר, שנמצא מזרחית לעיר פירנצה בנפת פירנצה, שבמחוז טוסקנה שבאיטליה.

הכפר מפורסם בזכות אומנים חשובים מתקופת הרנסאנס שנולדו בו בהם דזידריו דה סטיניאנו, אנטוניו רוסלינו וברנרדו רוסלינו. בצעירותו התגורר בכפר האמן המפורסם מיכלאנג'לו. הבית שבו התגורר נקרא כיום וילה מיכלאנג'לו .

## קישורים חיצוניים

קטגוריה:טוסקנה: יישובים
קטגוריה:פירנצה
אומרו סיסוקו אמבאלו

**אומרו סיסוקו אמבאלו** (בפורטוגזית: **Umaro Sissoco Embaló**; נולד ב-23 בספטמבר 1972) הוא פוליטיקאי, איש צבא ומדינאי גינאי, ונשיא גינאה ביסאו לשעבר, שהודח בהפיכה צבאית  ב־26 בנובמבר 2025. בעבר כיהן גם כראש הממשלה.

אמבאלו נולד בביסאו. הוא למד יחסים בין-לאומיים ומדע המדינה בליסבון ובאוניברסיטת קומפלוטנסה של מדריד. אמבאלו דובר שפות רבות, ובהן פורטוגזית, אנגלית, צרפתית, ערבית, סוואהילי וספרדית. במקביל גם שירת בצבא המקומי ולמד לימודי ביטחון במקומות רבים, ובהם תל אביב-יפו, יוהנסבורג, בריסל ופריז. אמבאלו נושא בדרגת בריגדיר גנרל.

מנובמבר 2016 ועד ינואר 2018 עמד בראשות הממשלה. אמבאלו התמודד בבחירות לנשיאות בשנת 2019 הוא סיים במקום השני בסיבוב השני עם כ-27% מהקולות. מהסיבוב השני ניצח עם רוב של כ-54% מהקולות. כנגד הבחירות הושמעה ביקורות רבה, ובית המשפט העליון והפרלמנט לא אישרו את תוצאותיהן. למרות זאת, ארגן אמבאלו טקס השבעה אלטרנטיבי ובכך נכנס לתפקיד.

ב-26 בנובמבר 2025, שלושה ימים לאחר הבחירות , הודח בהפיכה צבאית  ויצא לגלות בסנגל.

## קישורים חיצוניים

## הערות שוליים

קטגוריה:גינאה ביסאו: אישים
קטגוריה:ראשי ממשלות
קטגוריה:בוגרי אוניברסיטת קומפלוטנסה של מדריד
קטגוריה:נשיאי מדינות
קטגוריה:ילידי 1972
ירמיהו (דונטלו)

**ירמיהו** (באיטלקית: **Geremia**) הוא פסל שיש של הפסל דונטלו, שהושלם בין השנים 1427–1435 ומתאר את ירמיהו הנביא. הוא נחצב בגודל טבעי (191x45x45 ס"מ) ומוצג במוזיאון הדואומו בפירנצה.
## היסטוריה
הפסל הוזמן עבור גומחה במגדל הפעמונים קמפנילה די ג'וטו בקתדרלה של העיר פירנצה.

וזארי מציין בספרו חיי הציירים, הפסלים והאדריכלים הדגולים ביותר את פרנצ'סקו סודריני, חברו של דונטלו, כמודל ליצירה.

ירמיהו הוא אחד מארבעת הפסלים האחרונים שנחצבו בין 1420 ל-1435, והיו מיועדים עבור גומחות בצד הצפוני והפחות נראה לעין של מגדל הפעמונים, בסמוך לחומת הקתדרלה. עם סיום יצירת הפסלים, היו עובדי הקתדרלה כה מרוצים, שהם הציבו אותם בצד המערבי, והחשוב ביותר מכיוון שהוא מקביל לחזית. אחד משלושת הפסלים האחרים הוא חבקוק, גם הוא של דונטלו.

הפסלים הועברו למוזיאון בשנת 1937 ובמקומם הוצבו עותקים.
## תיאור וסגנון
ממוזער|תקריב
ירמיהו הוא יצירת מופת של חדירה פסיכולוגית, עם הבעת פנים יוצאת דופן. הוא באופן משמעותי רב הבעה בהשוואה ליצירותיו הקודמות של דונטלו, כמו שלושת הפסלים בצד המזרחי של מגדל הפעמונים (הנביא חסר הזקן, הנביא המהורהר ועקדת יצחק).

הנביא מוצג כאדם בגיל העמידה, עם שיער מתולתל וזקן קצר, לבוש טונה המשתפלת מכתפו השמאלית, כתפו הימנית חשופה, בידו השמאלית הוא אוחז מגילת קלף. הראש מוטה שמאלה ומדגיש את הקפלים המרירים של הפה, השפתיים, הגבות והפנים, כששרירי הצוואר מתוחים. במאפייני הפסל יש חוסר הרמוניה, אך הרושם הכללי הוא של גְדוּלָה וכבוד בשל הרוגע שהוא משרה והקיארוסקורו החזק שקפלי הבגדים שלו, שהם הרבה יותר מלאי חיים ביחס לחבקוק, יוצרים. רגל שמאל נוטה קדימה וכך מושגת תנועה מסוימת בחלק התחתון. הפסל שימש בראשית המאה ה-16 כמקור השראה לפסל דוד של מיכלאנג'לו.

## לקריאה נוספת
*Rolf C. Wirtz, *Donatello*, Könemann, Colonia 1998. 

## קישורים חיצוניים

## הערות שוליים

קטגוריה:דונטלו
קטגוריה:פיסול של תקופת הרנסאנס
קטגוריה:פירנצה: פסלים
יחדיו (עמותה)

עמותת **יחדיו - באר שבע והדרום** היא עמותה ישראלית אשר מפעילה שירותים חברתיים בנגב מאזור קריית גת וקריית מלאכי ועד אילת. העמותה הוקמה בשנת 1999 ומפעילה תוכנית רבות בתחום הרווחה והחינוך הנוגעות לאלימות במשפחה, נוער בסיכון, נגמלים מהתמכרויות וכו'. העמותה מפעילה כפרי נוער, מקלטים לנשים מוכות, משפחתונים,פנימיות ומסגרות לבעלי צרכים מיוחדים.

מבין הפרויקטים הידועים של העמותה ניתן למנות את רוח מדבר וכפר הנוער העוגן הקהילתי.

כיום יושבת ראש העמותה היא ד"ר אסתר לוצאטו והמנהל הכללי הוא יאיר באר. המחזור השנתי בשנת 2019 עמד על כ-122,951,741 ש"ח ובשנה זו עבדו בעמותה כ-1,000 איש. רוב התקציב מגיע עבור שירותים הניתנים למדינה ולרשויות המקומיות

## קישורים חיצוניים
* 

* 
* 

קטגוריה:ישראל: עמותות
קטגוריה:ישראל: ארגוני חינוך
קטגוריה:ישראל: ארגונים חברתיים
קטגוריה:ישראל: ארגונים הפועלים לפיתוח הפריפריה
שלומית (עמותה)

**שלומית** היא עמותה ישראלית המפעילה מתנדבים במסגרת השירות הלאומי. "שלומית" היא האגודה השנייה בגודלה בנושא לאחר האגודה להתנדבות. העמותה הוקמה בשנת 1993 על ידי עמי ברגמן אשר שימש כיושב הראש הראשון ועל ידי חיה שמואל אשר שימשה כמנהלת הכללית הראשונה. מאז הקמתה שירתו בשורותיה כ-40,000 מתנדבים מכלל המגזרים בחברה הישראלית. "שלומית" הייתה העמתה הראשונה בהפעלת בני שירות מהמגזר הערבי.

באתר העמותה חזון העמותה הוגדר כ"בניית אזרחות טובה בחברה רב תרבותית ותצוגת בבואה של החברה הישראלית במיטבה."

משרדי העמותה ממוקמים ברמת גן.

נכון לשנת 2023, המנהלת הכללית של העמותה היא אבישג אזולאי משה.

במסגרת "שלומית" משרתים כ-3,500 בני ובנות שירות. מבין מקומות השירות הגדולים במסגרת העמותה, ניתן למנות את משטרת ישראל, מגן דוד אדום ובתי החולים, עמותת אתגרים, יחדיו וכדומה.

## ראו גם

* שירות לאומי

## קישורים חיצוניים
* 

קטגוריה:ישראל: עמותות
קטגוריה:ארגונים התנדבותיים
קטגוריה:התנדבות בישראל ובארץ ישראל
קטגוריה:שירות לאומי

## הערות שוליים
שירות הביטחון של משטרת נורווגיה

שמאל|ממוזער|מטה PST.
**שירות הביטחון של המשטרה הנורווגית** (בנורווגית: **Politiets sikkerhetstjeneste**, בראשי תיבות PST, או **Politiets tryggingsteneste**, בראשי תיבות: **PTT**) היא סוכנות הביטחון המשטרתית של נורווגיה, דומה במקצת ל-MI5 הבריטית (שירות הביטחון). הסוכנות נודעה בעבר בשם POT (**Politiets overvåkningstjeneste**, או סוכנות הפיקוח על המשטרה), שינוי השם הוכרז על ידי הפרלמנט של נורווגיה ב-2 ביוני 2001.

השירות הוקם בשנת 1937 בהנחיית משרד המשפטים בראשות טריגווה לי. השירות אחראי על פיקוח ושמירה על ביטחון פנים בנורווגיה. מחלקות מבצעיות ידועות כוללות יחידת מודיעין נגדי, יחידת לוחמה בטרור, יחידה למלחמה בפשע מאורגן, יחידת מאבק בקיצוניות, יחידת חקירות, יחידת מעקב, יחידת טכנולוגיה, יחידת ניתוח ביטחון ויחידת אזרחים זרים. בנוסף, PST אחראית לאבטחת אח"מים. למעט משפחת המלוכה, שיש לה שירות אבטחה עצמאי משלה.

PST, בשונה מכל שירותי המשטרה הרגילים, אינו חלק ממנהלת המשטרה הארצית, אלא כפוף למשרד המשפטים וביטחון הציבור. הסוכנות מנוטרת על ידי הוועדה לפיקוח על מודיעין כחלק ממסקנות שאומצו מהדיונים הנוגעים לדו"ח לונד.

הארגון מורכב מיחידה מרכזית (Den sentrale enhet) שנמצאת בנידלנה, אוסלו, וכן משרדים אזוריים בכל מחוזות המשטרה.

## קישורים חיצוניים

* 
* הוראות לשירות הביטחון של המשטרה הנורווגית
* חוק הפיקוח על סוכנויות מודיעין, מעקב וביטחון 

## הערות שוליים

קטגוריה:קהילת המודיעין הנורווגית
קטגוריה:ארגוני ביון
קרחון נמרוד

250px|ממוזער|מפת אזור קרחון נמרוד
**קרחון נמרוד** (באנגלית: **Nimrod Glacier**) הוא קרחון גדול ממדים בארץ אואטס שבאנטארקטיקה.

הקרחון זורם לכיוון צפון מרמת הקוטב דרך ההרים הטראנס-אנטארקטיים בין רכס הגאולוגים לרכס מילר; לאחר מכן הקרחון זורם לכיוון צפון-מזרח בין הרי צ'רצ'יל לרכס המלכה אליזבת; ולבסוף נשפך אל מפרצון שקלטון ואל מדף הקרח רוס בין כף וילסון וכף ליטלטון.

## היסטוריה
### גילוי ומיפוי הקרחון

הקרחון התגלה וצולם מן האוויר על ידי צי ארצות הברית במסגרת מבצע קפיצה לגובה בין השנים 1946–1947.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

שמו של הקרחון (כמו גם שמו של מפרצון שקלטון הסמוך) נקראים לזכרו של ארנסט שקלטון, ולזכר משלחתו (שנערכה בין השנים 1907–1909); ה"נמרוד", הייתה הספינה שהביאה את שקלטון ומשלחתו לאנטארקטיקה.

## לקריאה נוספת

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA171&lpg=PA171&dq=%22Nimrod+Glacier%22&source=bl&ots=PEsqjSviZz&sig=ACfU3U2a9ut_-oxrQ12BF1VB9Arc3Taxpw&hl=en&sa=X&ved=2ahUKEwiRy8GZ_ovpAhWL6aQKHcmtCxY4FBDoATAHegQICRAB#v=onepage&q=%22Nimrod%20Glacier%22&f=false The Transantarctic Mountains: Rocks, Ice, Meteorites and Water]**, PP 145 – 152, 166 - 168

• International Symposium on Antarctic Earth Sciences 5th : 1987, **[https://books.google.co.il/books?id=D0zjDidZnO4C&pg=PA147&lpg=PA147&dq=%22Nimrod+Glacier%22&source=bl&ots=8k0yY52uIP&sig=ACfU3U05FeAVgJLA-Sli0j8gqCVSPg1VGQ&hl=en&sa=X&ved=2ahUKEwip0ZfY_ovpAhWH2qQKHbCMBuU4KBDoATABegQIChAB#v=onepage&q=%22Nimrod%20Glacier%22&f=false Geological Evolution of Antarctica]**, Cambridge, England, PP 144 – 147

• C. R, BENTLEY, **[http://hydrologie.org/redbooks/a131/iahs_131_0247.pdf Variations in valley glacier activity in the Transantarctic Mountains as indicated by associated flow bands in the Ross Ice Shelf]**, Sea Level, Ice, and Climatic Change (Proceedings of the Canberra Symposium, December 1979). IAHS Publ. no. 131

• M. G. Laird (1963), **[https://doi.org/10.1080/00288306.1963.10422076 Geomorphology and stratigraphy of the nimrod glacier–beaumont bay region, Southern Victoria land, Antarctica]**, New Zealand Journal of Geology and Geophysics, 6:3, 465-484, DOI: 10.1080/00288306.1963.10422076

• John W. Goodge, **[https://agupubs.onlinelibrary.wiley.com/doi/pdf/10.1029/97TC01417 Latest Neoproterozoic basin inversion of the Beardmore Group, central Transantarctic Mountains, Antarctica]**, TECTONICS, VOL. 16, NO. 4, PAGES 682-701, AUGUST 1997

## קישורים חיצוניים

* קרחון נמרוד באתר הסקר הגאולוגי של ארצות הברית
* קרחון נמרוד באתר הגאזט האנטארקטי של ממשלת ניו זילנד
* קרחון נמרוד באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי מעודכן בקרחון נמרוד
** תחזית מזג אוויר עדכנית ארוכת טווח עבור קרחון נמרוד
** נתוני מזג אוויר היסטוריים עבור קרחון נמרוד

## הערות שוליים

נמרוד
נמרוד
הליווי המשטרתי המלכותי

**הליווי המשטרתי המלכותי** (בנורווגית: **Den kongelige politieskorte**) היא המשטרה המלכותית של ממלכת נורווגיה האמונה על אבטחת משפחת המלוכה.

זהו הגוף האחראי על שמירת המלך ובני משפחת המלוכה, ליווי המשטרה המלכותית מספק שומרי ראש במהלך פעילויות רשמיות ופרטיות בממלכה ומחוצה לה והוא גם מאבטח נציגי משפחת מלוכה זרה בביקוריהם הרשמיים או הפרטיים בנורווגיה וראשי מדינות זרים בביקוריהם הרשמיים במדינה.

## רקע
"הליווי המשטרתי המלכותי" מהווה חלק משירות המשטרה הנורווגית תחת משטרת אוסלו. הם משתפים פעולה באופן הדוק עם שירות הביטחון של המשטרה הנורווגית.

## היסטוריה
"הליווי המשטרתי המלכותי" הוקם ב-11 במאי 1945, זמן קצר לפני שובו של יורש העצר לממלכה, לאחר תום הכיבוש הגרמני בן חמש השנים.

## סמל
סמל ליווי המשטרה המלכותית מציג את גרזן סנט אולף המוזהב על גבי מגן אדום.

## קישורים חיצוניים
* 

קטגוריה:נורווגיה: צבא וביטחון
קטגוריה:ארגוני אבטחת אישים
צרטוסוכוס

**צרטוסוכוס** (שם מדעי: *Ceratosuchus*; פירוש השם: "תנין מקורנן") הוא סוג נכחד של תנינאי ממשפחת האליגטוריים, שחי בסוף הפלאוקן עד לתחילת האאוקן באמריקה הצפונית. המאובנים שלו התגלו ב-"Piceance Basin" שבקולורדו וב-"Bighorn Basin" בויומינג. הוא תואר ב-1938 ובסוגו נכלל מין אחד – *Ceratosuchus burdoshi*, על שם ההרפטולוג תאודור בורדוש שחקר את גולגולת האליגטור.
## מאפיינים
הצרטוסוכוס היה אליגטור באורך של 2 מטרים ויותר והוא היה בעל 4 בליטות קרניות המתעקלות מעלה שמהן קיבל את שמו. קרניים אלה נדירות אצל התנינים (די דומות לקרני התנין הקדום וואיי ממדגסקר) והן היו קטנות יחסית להתגוננות וגם לא לתצוגות מאיימות, כך שכנראה הם נועדו לעזור להבדיל בינו לבין תנינים אחרים. מבנה הלסתות היה שטוח עם שיניים קצרות אך חזקות. ככל הנראה הם נועדו לפצח שריון של בעלי חיים אחרים כמו צבים או חלזונות מים.

הצרטוסוכוס הוא מקרובי האליגטורים האמיתיים והוא קרוב בעיקר לסוג *Allognathosuchus*, שהתקיים באאוקן של אמריקה הצפונית.

## קישורים חיצוניים

קטגוריה:אליגטוריים
קטגוריה:בעלי חיים שחיו בפלאוקן באמריקה הצפונית
קטגוריה:בעלי חיים שחיו באאוקן באמריקה הצפונית
קטגוריה:מגה-פאונה של הפלאוגן באמריקה הצפונית
קטגוריה:תנינאים שחיו בפלאוגן
קטגוריה:מאובני טקסונים שתוארו ב-1938
יחסי הממלכה המאוחדת – ערב הסעודית

**יחסי הממלכה המאוחדת – ערב הסעודית** הם יחסי החוץ בין הממלכה המאוחדת לערב הסעודית, אשר החלו במהלך מלחמת העולם הראשונה ומתקיימים עד היום.

## היסטוריה
היחסים בין המדינות החלו בתקופת מלחמת העולם הראשונה, כאשר חתם המלך אבן סעוד על הסכם דארן בשנת 1915 עם ממשלת בריטניה. ב-20 במאי 1927 הגיעו ממשלת בריטניה וממלכת נג'ד להסכם אחר, אמנת ג'דה. בריטניה הייתה אחת המדינות הראשונות שהכירו בערב הסעודית בשנת 1926, והקימה משלחת דיפלומטית במדינה. סעודיה פתחה גם היא את שגרירותה בלונדון בשנת 1930, והפכה אותה לגוף הרשמי השני של יחסי החוץ של ערב הסעודית אשר יוצגו על ידי חאפז והבה.

בינואר 1963 הסכימה סעודיה להפנות את פרשת בוראיימי לאו"ם והחזירה את היחסים הדיפלומטיים עם בריטניה. ריאד ולונדון נאלצו לקבל פתרונות פשרה עקב המהפכה התימנית בשנת 1962 וצמיחת תנועת השחרור הלאומית בכל חצי האי ערב. בדצמבר 1965 סיכמו ארצות הברית ובריטניה הסכם עם סעודיה, במסגרתו התחייבה בריטניה לייצא מטוסים, מכ"מים וציוד צבאי אחר לממלכה בשווי כולל של 280 מיליון דולר, ואילו ארצות הברית התחייבה לייצא טילי אוויר-אוויר בשווי של 70 מיליון דולר.

המלך פייסל ביקר בבריטניה במאי 1967, כראיה לשיפור משמעותי ביחסים בין המדינות.

## יחסים כלכליים
קיימים יותר ממאתיים מיזמים משותפים בין חברות סעודיות ובריטיות, לפי שווי מוערך של 17.5 מיליארד דולר, וכ-30,000 אזרחים בריטים גרים ועובדים בסעודיה. סעודיה היא גם השותפה העיקרית לסחר הבריטי ב.

## נציגויות דיפלומטיות
בריטניה מחזיקה בסעודיה שגרירות בריאד, קונסוליה בג'דה ומשרד סחר בדמאם, ואילו סעודיה מחזיקה בבריטניה שגרירות בלונדון בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
המסיח

**המסיח** הוא הרכב היפ הופ ישראלי.

## היסטוריה
ההרכב הוקם בשנת 2002 על ידי ליאור שולמן ועמוס פרידמן.

בסוף 2005, החל ההרכב להוציא סינגלים תחת חסותה של חברת התקליטים בייס רקורדס, ביניהם "ג'מאעה ישראלייה" יחד עם הזמר מוש בן ארי, ו"ילדי ההפיכה" יחד עם הזמרת רונית ראסטה.

ב-2006 הוציאו את אלבומם היחיד, "ילדי ההפיכה". זמן קצר לאחר האלבום, ההרכב התפרק וליאור שולמן יצא לקריירת סולו תחת שם ההרכב.

## דיסקוגרפיה
* 2006: ילדי ההפיכה

## קישורים חיצוניים

* המסיח, באתר Qube

קטגוריה:להקות היפ הופ ישראליות
סדקים (סרט)

"**סדקים**" הוא סרט דרמה ישראלי משנת 2018, שנכתב על ידי מיכל אקרמן פרקש ובוים על ידי אריק לובצקי. הסרט עוקב אחר עודד (שמואל וילוז'ני), איש אקדמיה בכיר שמואשם על ידי הדוקטורנטית שלו לשעבר בהטרדה מינית, ואשתו, מירב (צופית גרנט).

## תקציר עלילה
עודד הוא איש אקדמיה בכיר שצריך לקבל פרס על עבודתו, אך באותו היום הוא מוזמן לתחנת המשטרה לאחר שמתברר לו שנועה, דוקטורנטית שלו לשעבר, הגישה נגדו תלונה כנגד הטרדה מינית. מכן מתחילה חקירה שאליה מתלווה גם אשתו של עודד, מירב. הסרט מגולל את המציאות החדשה שהשלושה ומקורביהם נקלעו אליה מאז הגשת התלונה והתחלת החקירה, והשינוי בחייהם.

## דמויות ראשיות
* **פרופ' עודד גולדן** (שמואל וילוז'ני) – איש אקדמיה בכיר ובעל שם בכיר, ביום הוא בו הוא אמור לקבל פרס על עבודתו הוא מוזמן לחקירה במשטרה עקב כך שנועה מאשימה אותו בהטרדה מינית. בעוד שבהתחלה הוא מכחיש את ההאשמות נגדו, בהמשך הוא מתמתן ומנסה לצמצם נזקים ולחיות תחת המציאות החדשה.
* **מירב גולדן** (צופית גרנט) – אשתו של עודד, לאחר הגשת התלונה נגדו מתחילה חשבון נפש איתו בתחנת המשטרה, ונקרעת בין הצורך להתעמת עם עודד לבין הצורך להגן על משפחתה.
* **נועה** (ליאת אקטע) – מגישת התלונה נגד עודד והדוקטורנטית שלו לשעבר.

## קישורים חיצוניים

* 

קטגוריה:סרטי 2018
קטגוריה:סרטים ישראליים משנת 2018
קטגוריה:סרטי אריק לובצקי
קטגוריה:סרטים בעברית
קטגוריה:סרטי דרמה ישראליים
הרשות לביטחון לאומי (נורווגיה)

**הרשות לביטחון לאומי** (בנורווגית: **Nasjonal sikkerhetsmyndighet**, בראשי תיבות: NSM) היא סוכנות ביטחון נורווגית, שהוקמה ב-1 בינואר 2003 כיורשת של מטה הביטחון לשעבר (Forsvarets sikkerhetsstab, בראשי תיבות: FO/S). היא הרשות הממשלתית האחראית על מודיעין אותות, ביטחון לאומי, ביטחון תקשורת, כולל צוות חירום לאומי לטיפול באירועי מחשב (NorCERT), איתור אובייקטים לאומיים בעלי עניין מיוחד וצמצום פגיעותם לאיומים פנימיים וחיצוניים. הסוכנות מבצעת ניתוח איומים ברמה הלאומית, והיא ידועה גם כעובדת עם מומחים לאבטחת מחשבים ומומחים לקידוד נתונים.

זהו הארגון המרכזי לפענוח צפנים ואבטחת התקשורת הממשלתית. משתפת פעולה עם סוכנות הביטחון המשטרתית (PST) ושירות הביון הנורווגי כחלק ממערכת הביטחון הנורווגית. משתפת פעולה גם עם המינהל להגנה אזרחית ותכנון חירום (DSB), למניעת אובדן חיים ושמירה על בריאות הציבור, סביבה, תפקידי חברה חשובים ונכסים מהותיים שנפגעו בתאונות, אסונות, טרור ואירועים לא רצויים אחרים בעת שלום, במשבר ובמלחמה.

הרשות מנוהלת וממומנת על ידי משרד ההגנה, אך גם מדווחת למשרד המשפטים בעניינים אזרחיים.
## קישורים חיצוניים
* 

קטגוריה:נורווגיה: צבא וביטחון
קטגוריה:קהילת המודיעין הנורווגית
דושקו מרקוביץ'

**דושקו מרקוביץ**' (במונטנגרית: **Душко Марковић**; נולד ב-6 ביולי 1958) הוא פוליטיקאי מונטנגרי, ראש ממשלת מונטנגרו מנובמבר 2016 עד נובמבר 2020. בעבר כיהן גם כסגן ראש הממשלה וכשר המשפטים. בשנים 2005–2010 כיהן מרקוביץ' כראש הסוכנות לביטחון לאומי.

## ביוגרפיה
מרקוביץ' נולד ב-6 ביולי 1958 ברפובליקה הסוציאליסטית של מונטנגרו שהייתה חלק מרפובליקה הפדרלית הסוציאליסטית של יוגוסלביה. בשנת 1997 נבחר מרקוביץ' לכהן בפרלמנט הלאומי. בשנים שלאחר מכן שימש גם כעוזר לשר הפנים.

ב-28 בנובמבר 2016 נבחר לכהן כראש הממשלה, עם רוב של כ-41 קולות מקרב 81 חברי הפרלמנט כאשר האופוזיציה החרימה את ההצבעה ועם תמיכה של המיעוטים הבוסניאקים, הקרואטים והאלבנים. מרקוביץ' עורר מחלוקת כאשר קידם הטלת קנסות של אלפי אירו על אזרחים שלא יעמדו בזמן השמעת ההמנון וכאשר העביר את הבעלות על מבני הכנסייה לידי המדינה.

מרקוביץ' נשוי ואב לשלושה ילדים.

## קישורים חיצוניים

קטגוריה:ראשי ממשלת מונטנגרו
קטגוריה:שרי ממשלת מונטנגרו
קטגוריה:ילידי 1958
רוזוולט סקריט

**רוזוולט סקריט** (באנגלית: **Roosevelt Skerrit**; נולד ב-8 ביוני 1972) הוא פוליטיקאי דומינקני אשר משמש כראש מממשלת דומיניקה מאז אוגוסט 2004. במקביל, סקריט מכהן כחבר בפרלמנט הלאומי מאז שנת 2000. בעבר כיהן גם כיושב ראש ארגון מדינות מזרח הקריביים והקהילייה הקריבית.

עלה לשלטון לאחר מותו של ראש הממשלה פייר צ'ארלס. בנוסף להיותו ראש הממשלה, הוא שימש גם כשר האוצר, החינוך, הספורט והנוער, והחוץ. עם כניסתו לתפקיד הפך סקריט לראש הממשלה הצעיר בעולם, כשעשה זאת בגיל 32 בלבד. עם ניצחון הבחירות במפלגתו במאי 2005, הפך סקריט למנהיג הלאומי הראשון שנבחר באופן דמוקרטי בעולם שנולד בשנות ה-70. נכון לדצמבר 2010 נותר סקריט כשליט הצעיר ביותר בחצי הכדור המערבי והשלישי הצעיר ביותר בעולם.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת דומיניקה
קטגוריה:שרי אוצר
קטגוריה:שרי חוץ
קטגוריה:בוגרי אוניברסיטת המדינה של ניו מקסיקו
קטגוריה:בוגרי אוניברסיטת מיסיסיפי
קטגוריה:ילידי 1972